text: [{"text_idx": "#000005", "text": "Jiraattonni gandichaatis mana murtii Israa\u2019elitti ol iyyannoo dhiheeffatanis fudhatama hin arganne. Amma ammoo ministeerri ittisa Israa\u2019el ibsa baaseen, \u201cajaja mana murtii hordofuun jiraattonni ganda Khan Al-Ahmar hanga October 1/2018tti manneen isaanii diiganii akka bahan itti himamee jira\u201djedhe. Waraanni Israa\u2019el akka jedhetti Falasxiinonni ganda isaanii lakkisanii yoo kan hin bane tahe, guyyaa saddeet booda waraanni Israa\u2019eel humnaan kan diigu tahuu akeekkachiise."}, {"text_idx": "#000006", "text": "Lammiilee Falasxiin 180 ol tahantu ganda kana keessa jiraata. Mootummaan Israa\u2019el maallaqa beenyaa isaanii kennuuf waada kan gale tahus, maatiin tokkollee maallaqaaf jecha dachii isaanii Yahuudotaaf gad lakkisuudhaaf kan hin barbaadne tahuu ibsan. Jiraattonni gandichaa fi Falsxiinonni west Bank keessa jiraatan murtii Israa\u2019el kana mormaa jiru. Isra\u2019eel Falasxiinota Khan Al-Ahmar irraa buqqiftee ganda yahuudotaa yoo ijaarte West Bank bakka lamatti kan citu tahuu gabaasni arganne ni ibsa."}]